b'\n_START_ARTICLE_\nFoie gras\n_START_PARAGRAPH_\nFoie gras (fransk: fed lever) er leveren fra velfodrede g\xc3\xa6s eller \xc3\xa6nder, der tvangsfodres inden slagtning. Dyrenes Beskyttelse beskriver det s\xc3\xa5dan: "Selve tvangsfodringen foreg\xc3\xa5r med en 20-30 cm lang plasticslange eller et r\xc3\xb8r, der presses ned i maves\xc3\xa6kken gennem spiser\xc3\xb8ret p\xc3\xa5 fuglen. Foderet skydes ned i maven p\xc3\xa5 fuglen, og p\xc3\xa5 denne m\xc3\xa5de tvinges den til at indtage langt mere f\xc3\xb8de, end den frivilligt ville \xc3\xa6de. Produktionsmetoden har v\xc3\xa6ret kendt siden antikken, da \xc3\xa6gypterne benyttede den i \xc3\xa5r 2.500 f. Kr. I Europa produceres foie gras prim\xc3\xa6rt i Belgien, Bulgarien, Frankrig, Spanien og Ungarn.\n_START_SECTION_\nTr\xc3\xa6kfuglenes naturlige overspisning\n_START_PARAGRAPH_\nI naturen er der mange dyr, der overspiser for at oplagre fedt: dels tr\xc3\xa6kfugle, der t\xc3\xa6rer p\xc3\xa5 fedtreserverne under tr\xc3\xa6k, dels overvintrende dyr, der t\xc3\xa6rer p\xc3\xa5 deres fedtreserver i l\xc3\xb8bet af vinteren, hvor tilg\xc3\xa6ngeligheden til f\xc3\xb8de kan v\xc3\xa6re begr\xc3\xa6nset. Tr\xc3\xa6kfuglenes overspisning resulterer i at fedt lagres i leveren f\xc3\xb8r tr\xc3\xa6kket ved hepatisk steatose. I naturen kan leveren fordobles i st\xc3\xb8rrelse._NEWLINE_Det er en evne, tr\xc3\xa6kfuglene g\xc3\xa6s og \xc3\xa6nder har. De overfodres i den sidste tid inden slagtningen.  _NEWLINE_"Som f\xc3\xb8lge af tvangsfodringen udvikles en syg fedtlever, der er 6-10 gange st\xc3\xb8rre end en normal lever."_NEWLINE_Det er fysiologisk normalt ved den fedtlever, der s\xc3\xa6lges som foie gras.\n_START_SECTION_\nProduktion\n_START_PARAGRAPH_\nFoie gras er en delikatesse, der medf\xc3\xb8rer at det er rentabelt at producere den. Produktionen foreg\xc3\xa5r ved at overfordre g\xc3\xa6s og \xc3\xa6nder, s\xc3\xa5 de udvikler skrumpelever. Ved tvangsfodring bliver leveren op til 20 gange st\xc3\xb8rre end en normal lever._NEWLINE_Det meste foie gras produceres i EU. I 2011 l\xc3\xa5 EU\'s produktion p\xc3\xa5 omkring 26.000 ton, 90% af verdensproduktionen. Af denne produktion stod Frankrig for lige under 20.000 ton. For resten af produktionen stod Belgien (23 ton), Bulgarien (2.600 ton), Spanien (850 ton) og Ungarn (2.450 ton). Uden for EU produceres foie gras i Canada, Kina og USA._NEWLINE_I EU blev det i 2004 forbudt at fremstille foie gras, hvor der ikke allerede var en produktion. I en r\xc3\xa6kke lande er der enten et direkte forbud mod at producere foie gras eller som i Danmark et forbud mod at tvangsfodre dyr, da det menes at p\xc3\xa5f\xc3\xb8re dyrene lidelse.\n_START_SECTION_\nForbrug\n_START_PARAGRAPH_\nFoie gras er en del af det nationale k\xc3\xb8kken - serveret med et glas sauternes - og er en del af kulturarven. Det er Frankrig, der aftager den st\xc3\xb8rste del af verdensproduktionen (71% i 2012)._NEWLINE_I EU er det prim\xc3\xa6rt Belgien, Spanien, Storbritannien og Tyskland der bruger mest, mens det uden for EU er Japan, Kina, Schweiz og USA, der er de st\xc3\xb8rste aftagere.\n_START_SECTION_\nEtiske overvejelser\n_START_PARAGRAPH_\nLangt de fleste dyrev\xc3\xa6rnsforeninger i Danmark og udlandet mener, at tvangsfodringen uds\xc3\xa6tter g\xc3\xa6s og \xc3\xa6nder for lidelse, da det lange r\xc3\xb8r, der f\xc3\xb8res ned igennem halsen og den store m\xc3\xa6ngde f\xc3\xb8de, der p\xc3\xa5 kort tid pumpes ned i maven, p\xc3\xa5f\xc3\xb8rer dyret smerte. Dyret tager ofte s\xc3\xa5 meget p\xc3\xa5 i v\xc3\xa6gt, at det ikke kan holde sig oprejst. Se f\xc3\xb8lgende fra Dyrenes Beskyttelse: _NEWLINE_"Foie gras-produktionen er ekstremt belastende for fuglene, som uds\xc3\xa6ttes for stress, smerte og lidelse i forbindelse med tvangsfodringen._NEWLINE_P\xc3\xa5 trods af at tvangsfodring af dyr i Danmark er forbudt (Dyrev\xc3\xa6rnsloven \xc2\xa7 5), er det stadig tilladt at importere foie gras fra udlandet. Vi arbejder for at forbyde importen af foie gras til Danmark." _NEWLINE_I Danmark er flere restauranter og butikker helt holdt med at f\xc3\xb8re foie gras._NEWLINE_Torvehallerne i K\xc3\xb8benhavn har ikke kommenteret sagen efter fremkomsten af oplysninger fra tre professorer i dyrevelf\xc3\xa6rd og bioetik, Peter Sand\xc3\xb8e, Bj\xc3\xb6rn Forkman og _NEWLINE_Jens E Christensen, og  INRA\'s unders\xc3\xb8gelser, der ikke dokumenterer markant \xc3\xb8gning af stressniveauet, tegn p\xc3\xa5 voldsom fysisk overlast, eller m\xc3\xa6rkbare smertereaktioner fra dyrene. Omtalt af S\xc3\xb8ren Jacobsen Damm i Berlingske.\n_START_SECTION_\nFremtid\n_START_PARAGRAPH_\nDa EU har forbudt produktion af foie gras i lande, hvor den ikke findes i forvejen, er der kr\xc3\xa6fter i gang inden for EU, for at udbrede forbuddet til hele EU. Frankrig har den st\xc3\xb8rste produktion og det st\xc3\xb8rste forbrug. 66% af franskm\xc3\xa6ndene var i 2009 positive for produktion af foie gras'